پاکستان نینگ بلوچستان ایالتی نینگ کویته شهریده بیر هوتل نینگ موتر پارکیده یوز بیرگن پارتلش حادثه سی عاقبتیده آره سیده بیر پولیس نینگ هم موجود بولگن 4 کیشی حیاتینی یوقاترایکن, 12 نفر ایسه یره لندی.
خوفسیزلیک منبع لری, دستلبکی معلوماتلر گه کوره اوشبو حادثه نینگ منفجره مواد یوکلنگن موتر دن فایده له نیب اویوشتیریلگن هجوم ایکن لیگینی بیلدیردی.
مسئول لر, حادثه بیلن علاقه لی تیرگاو نینگ دوام ایتیاتگن لیگینی معلوم قیلدی.
انفجار عاقبتیده موتر پارکیده موترلر ضرر کوررایکن, هوتل نینگ هم خساره مند بولگن لیگی بیلدیریلدی.
عینی دمده, پاکستان ایچکی ایشلر وزیری شیخ راشد احمد, چین نینگ اسلام آباد ایلچیسی نونگ رانگ و چینلیک دیپلمات لرنینگ مذکور هوتلدن اتاق آلگن لیگی لیکن پارتلش جریانیده هوتلده ایمس لیگی نی معلوم قیلدی.
احمد, پاکستان دشمن لری نینگ رواجلنگن بیر پاکستان خواهله مه گن لیگی نی بیلدیررایکن, اوشبو حادثه نی قاره لب چیقدی.
